**Ministru kabineta noteikumu projekta „Noteikumi par valsts sociālā nodrošinājuma pabalsta un apbedīšanas pabalsta piešķiršanas un izmaksas kārtību” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekta „Noteikumi par valsts sociālā nodrošinājuma pabalsta un apbedīšanas pabalsta piešķiršanas un izmaksas kārtību” (turpmāk – noteikumu projekts) mērķis ir noteikt valsts sociālā nodrošinājuma pabalsta (turpmāk – nodrošinājuma pabalsts), piemaksas pie nodrošinājuma pabalsta personai ar I un II invaliditātes grupu, ja tā nav nodarbināta, un apbedīšanas pabalsta piešķiršanas un izmaksas kārtību. Noteikumu projekts stāsies spēkā 2021.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta (turpmāk – MK) 2020.gada 22.septembra protokola Nr. 55 38.§ 31.punkts, kas nosaka “Labklājības ministrijai mēneša laikā pēc šī protokollēmuma 30.punktā minēto likumu pieņemšanas Saeimā sagatavot grozījumus ar šī protokollēmuma 30.punktā minēto likumu saistītajos normatīvajos aktos un iesniegt izskatīšanai Ministru kabinetā kā Ministru kabineta lietu”.
2. Likumprojekti “Grozījumi Valsts sociālo pabalstu likumā” (826/Lp13) (turpmāk –Likuma grozījumi) un “Grozījumi likumā “Par sociālo drošību” (817/Lp13), kas pieņemti Saeimā otrajā, galīgajā lasījumā 2020. gada 24. novembrī.
3. 2020. gada 9. jūlija Latvijas Republikas Satversmes tiesas (turpmāk – Satversmes tiesa) spriedumu lietā Nr. 2019-27-03 “Par Ministru kabineta 2009.gada 22.decembra noteikumu Nr.1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” 2.punkta atbilstību Latvijas Republikas Satversmes 1.pantam, 91.panta otrajam teikumam un 109.pantam” (turpmāk – lieta Nr. 2019-27-03)[[1]](#footnote-1).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | Nodrošinājuma pabalsts ir viens no valsts sociālo pabalstu veidiem. Saskaņā ar Valsts sociālo pabalsta likuma (turpmāk – Likums) 2.pantu valsts sociālie pabalsti ir valsts atbalsts naudas izmaksu veidā, kuru saņem pie noteiktām iedzīvotāju grupām piederīgas personas situācijās, kad šīs personas nespēj gūt ienākumus. Nodrošinājuma pabalsts tiek finansēts no valsts pamatbudžeta, t.i., no vispārējiem nodokļiem. Nodrošinājuma pabalstu piešķir un izmaksā Valsts sociālās apdrošināšanas aģentūra (turpmāk – VSAA).Saskaņā ar Likuma 13.panta pirmo daļu nodrošinājuma pabalstu piešķir personai, kurai nav tiesību saņemt valsts pensiju (izņemot apgādnieka zaudējuma pensiju personai ar invaliditāti) vai apdrošināšanas atlīdzību sakarā ar nelaimes gadījumu darbā vai arodslimību, ja persona:“1) nav nodarbināta (nav uzskatāma par darba ņēmēju vai pašnodarbināto saskaņā ar likumu “Par valsts sociālo apdrošināšanu”) un ir sasniegusi vecumu, kāds saskaņā ar likumu “Par valsts pensijām” noteikts personai, lai tā iegūtu tiesības uz vecuma pensiju. Šīm personām nodrošinājuma pabalstu piešķir uz mūžu;2) atzīta par personu ar invaliditāti un pārsniegusi 18 gadu vecumu. Šīm personām nodrošinājuma pabalstu piešķir uz noteikto invaliditātes laiku;3) nav sasniegusi pilngadību, ir zaudējusi vienu vai abus apgādniekus un nav stājusies laulībā. Šajā gadījumā nodrošinājuma pabalstu piešķir līdz pilngadības sasniegšanai. Pabalsta izmaksu turpina, ja šajā punktā minētā persona pēc pilngadības sasniegšanas mācās vispārējās izglītības vai profesionālās izglītības iestādē un nav vecāka par 20 gadiem, vai studē augstskolā dienas nodaļā (pilna laika klātienē) un nav vecāka par 24 gadiem”. Likuma 14.pants regulē tiesības uz apbedīšanas pabalstu nodrošinājuma pabalsta saņēmēja nāves gadījumā. Šobrīd nodrošinājuma pabalsta un apbedīšanas pabalsta apmēru, pārskatīšanas kārtību un pabalsta piešķiršanas kārtību regulē Ministru kabineta 2009. gada 22. decembra noteikumi Nr. 1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” (turpmāk **–** MK noteikumi Nr.1605). Satversmes tiesa 2020.gada 9.jūlijā spriedumā lietā Nr.2019-27-03 nolēma “atzīt Ministru kabineta 2009. gada 22. decembra noteikumu Nr. 1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” 2. punktu, ciktāl tas nosaka valsts sociālā nodrošinājuma pabalsta apmēru nenodarbinātām personām ar invaliditāti un senioriem, par neatbilstošu Latvijas Republikas Satversmes 1., 91. un 109.pantam un spēkā neesošu no 2021. gada 1. janvāra.” Turklāt Satversmes tiesa attiecīgajā spriedumā norādījusi, ka valstij ir jānodrošina, ka nodrošinājuma pabalsta apmērs ar 2021.gada 1.janvāri tiek noteikts, balstoties uz konstitucionāli pamatotiem apsvērumiem un pierādījumos balstītu metodoloģiju, lai noteiktais nodrošinājuma pabalsta apmērs kalpotu cilvēka cieņas aizsardzībai, nevienlīdzības mazināšanai un valsts ilgtspējīgai attīstībai (Satversmes tiesas spriedums lietā Nr. 2019-27-03, 26.3. punkts).Lai nodrošinātu Satversmes tiesas sprieduma izpildi, Labklājības ministrija izstrādāja Likuma grozījumus (pieņemti Saeimā 2020. gada 24. novembrī). Likuma grozījumi tostarp paredz Likuma normās noteikt nodrošinājuma pabalsta apmēru personām, kurām uz to ir tiesības (Likuma 13.panta 1.1, 1.2, 1.3, 1.5 daļas), un noteikt piemaksas pie nodrošinājuma pabalsta apmēru personai I un II invaliditātes grupu, ja tā nav nodarbināta (13.panta 1.4 daļa), tādējādi diferencējot nodrošinājuma pabalsta apmēru personai ar invaliditāti pēc nodarbinātības fakta. Tāpat Likuma grozījumi paredz noteikt apbedīšanas pabalsta apmēru nodrošinājuma pabalsta saņēmēja nāves gadījumā (Likuma 14.pants). Vienlaikus tika veikti grozījumi likumā “Par sociālo drošību” (pieņemti 2020. gada 24.novembrī), definējot minimālo ienākumu sliekšņus un nosakot to pārskatīšanas kārtību. Ņemot vērā, ka atbilstoši veiktajiem grozījumiem likumā “Par sociālo drošību” nodrošinājuma pabalsts ir viens no minimālo ienākumu sliekšņu veidiem, tad minimālo ienākumu sliekšņu pārskatīšanas kārtība (likuma “Par sociālo drošību” 2.2 panta trešajā daļa), attiecas arī uz nodrošinājuma pabalsta pārskatīšanas kārtību, uz ko arī ir veikta atsauce Likuma grozījumos (13.panta piektajā daļa). Tādējādi Likuma 13.pants regulē gan nodrošinājuma pabalsta apmēru, gan pārskatīšanas kārtību.Līdz šim nodrošinājuma pabalsta apmēru un pārskatīšanas kārtību noteica MK noteikumi Nr.1605. Ministru kabineta 2009.gada 3.februāra noteikumi Nr.108 “Normatīvo aktu projektu sagatavošanas noteikumi” 3.2. apakšpunkts nosaka, ka “normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu”. Ņemot vērā, ka Likuma 15.panta pirmā daļa nosaka, ka “valsts sociālo pabalstu un piemaksu apmēru un to pārskatīšanas kārtību nosaka šis likums un Ministru kabinets” un, ņemot vērā iepriekš minētos Likuma grozījumus 13. un 14.pantā, Ministru kabinetam zūd deleģējums noteikt Ministru kabineta noteikumos nodrošinājuma pabalsta, piemaksas pie nodrošinājuma pabalsta personai ar I un II invaliditātes grupu, ja tā nav nodarbināta, un apbedīšanas pabalsta apmēru un to pārskatīšanas kārtību.Ņemot vērā, ka grozījumi MK noteikumos Nr.1605 pārsniegtu pusi no MK noteikumus Nr.1605 apjoma, izstrādāts noteikumu projekts.Noteikumu projekts paredz:1. Noteikumu projekta nosaukums nosaka, ka noteikumu projekts regulē nodrošinājuma pabalsta un apbedīšanas pabalsta piešķiršanas un izmaksas kārtību.
2. Noteikt, ka noteikumu projekts izdots saskaņā ar Likuma 17. panta pirmo un otro daļu.
3. Noteikt valsts sociālā nodrošinājuma pabalsta, piemaksas pie nodrošinājuma pabalsta personai ar I un II invaliditātes grupu, ja tā nav nodarbināta, un apbedīšanas pabalsta piešķiršanas un izmaksas kārtību, t.sk iesniedzamos dokumentus nodrošinājuma pabalsta un apbedīšanas pabalsta pieprasīšanai, nosakot, ka dokumentus pabalstu piešķiršanai persona var iesniegt likuma “Par valsts sociālo apdrošināšanu” 26.1 noteiktajā kārtībā (piemēram, iesniedzot personīgi, kā elektronisku dokumentu, pa pastu u.tml.).
4. Noteikt kārtību, kā un cik ilgā laikā tiek pieņemts lēmums par nodrošinājuma pabalsta un apbedīšanas pabalsta piešķiršanu vai atteikšanu.
5. Noteikt nodrošinājuma pabalsta, piemaksas pie nodrošinājuma pabalsta personai ar I un II invaliditātes grupu, ja tā nav nodarbināta, un apbedīšanas pabalsta izmaksas kārtību.
6. Ņemot vērā, ka atbilstoši Satversmes tiesas spriedumam lietā Nr.2019-27-03 nodrošinājuma pabalsts personām ar invaliditāti ir diferencējams atbilstoši nodarbinātības faktam un Likuma grozījumi paredz piemaksas nodrošināšanu personām ar I un II invaliditātes grupu, ja tās nav nodarbinātas, noteikumu projekts paredz noteikt piemaksas pie nodrošinājuma pabalsta izmaksu. Proti, piemaksa pie nodrošinājuma pabalsta personai ar I un II invaliditātes grupu, ja tā nav nodarbināta, VSAA veic, pamatojoties uz tās rīcībā esošo informāciju. Informāciju par personas nodarbinātību VSAA, kā to paredz Valsts pārvaldes iekārtas likuma 10.panta astotā daļa, kurā noteikts “ja informācija, kura nepieciešama pārvaldes lēmuma pieņemšanai, kas regulē publiski tiesiskās attiecības ar privātpersonu, ir citas institūcijas rīcībā, iestāde to iegūst pati, nevis pieprasa no privātpersonas”, iegūs no Valsts ieņēmuma dienesta (turpmāk – VID). Pamatojoties uz noslēgto Starpresoru vienošanos, VSAA informāciju par personas nodarbinātību saņem no VID trīs reizes nedēļā. Tādējādi risks, ka VSAA nevarēs korekti fiksēt personas nodarbinātības faktu, praktiski nav. Attiecīgi personai ar I un II invaliditātes grupu, ja tā nav nodarbināta, nav jāiesniedz papildu iesniegums VSAA par piemaksas pie nodrošinājuma pabalsta piešķiršanu un izmaksu. VSAA pārbaudīs tās rīcībā esošo informāciju par personas nodarbinātību, un, fiksējot faktu, ka persona nav bijusi nodarbinātību iepriekšējā mēnesī, veiks piemaksas pie nodrošinājuma pabalsta izmaksu uz personas iesniegumā par nodrošinājuma pabalsta pieprasīšanu norādīto kredītiestādes vai pasta norēķinu sistēmas kontu bez papildu personas iesnieguma.

Līdz šim nodrošinājuma pabalstu izmaksāja par kārtējo mēnesi, bet pie šādas izmaksas kārtības VSAA nevar pārliecināties par personas darba ņēmēja statusu, tādējādi nevar korekti aprēķināt un izmaksāt noteikto nodrošinājuma pabalsta apmēru un piemaksu personām ar I un II invaliditātes grupu, ja tās nav nodarbinātas. Lai nerastos situācija, ka dažām personām rastos nodrošinājuma pabalsta pārmaksa, bet dažām nodrošinājuma pabalsta apmērs netiktu izmaksāts pilnā apmērā, ņemot vērā, ka arī mēneša griezumā nodarbinātības fakts var būt mainīgs, bija nepieciešams pāriet uz nodrošinājuma pabalsta izmaksu par iepriekšējo mēnesi, jo tas ļauj pārliecināties par personas nodarbinātības faktu un veikt nodrošinājuma pabalsta izmaksu personai atbilstošā apmērā (bez pārmaksas). Attiecīgi Likuma grozījumi paredz papildināt 17.pantu ar jaunu 4.1 daļu, kas nosaka, ka no 2021.gada 1.maija (Likuma grozījumu pārejas noteikumu 34.punkts) nodrošinājuma pabalstu (visām personām, kurām uz to ir tiesības) izmaksās par iepriekšējo mēnesi. Noteikumu projekts paredz, ka piemaksa pie nodrošinājuma pabalsta nenodarbinātai personai ar I un II invaliditātes grupu tiks izmaksāta proporcionāli iepriekšējā mēneša dienām, kurās persona nebija nodarbināta.Noteikumu projekts paredz noteikt gadījumus, kad un ar kuru laiku nodrošinājuma pabalsta izmaksa ir pārtraucama. Valsts pārvaldes iekārtas likuma 10. panta astotajā daļā noteikts, ka “ja informācija, kura nepieciešama pārvaldes lēmuma pieņemšanai, kas regulē publiski tiesiskās attiecības ar privātpersonu, ir citas institūcijas rīcībā, iestāde to iegūst pati, nevis pieprasa no privātpersonas”. VSAA rīcībā saskaņā ar starpresoru noslēgtajiem līgumiem ar VID un Pilsonības un migrācijas lietu pārvaldi ir visa nepieciešamā informācija par personas nodarbinātību un laulību slēgšanu, kas būtu par pamatu nodrošinājuma pabalsta izmaksas pārtraukšanai, tādēļ nav nepieciešams iekļaut atsevišķu normu, kas uzliek personai par pienākumu ziņot par iemesliem, kas atbilstoši Likuma 13.panta pirmajā daļā noteiktajam būtu pamats nodrošinājuma pabalsta izmaksas pārtraukšanai. No 2020.gada 11.novembra ir realizēta „Datu saņemšana un nodošana Labklājības ministrijas informācijas sistēmai SPOLIS par VSAC klientiem”, kas nodrošinās datu par personas ievietošanu Valsts sociālās aprūpes centrā (VSAC) vai izstāšanos no VSAC saņemšanu no Labklājības ministrijas informācijas sistēmas SPOLIS un datu par VSAA pakalpojumu apmēru nodošanu Labklājības ministrijai. Tādējādi zūd nepieciešamība uzdot par pienākumu VSAC sniegt informāciju par   nodrošinājuma pabalsta saņēmējiem, kuri uzsāk saņemt valsts finansētu ilgstošas sociālās aprūpes un sociālās rehabilitācijas institūcijas pakalpojumu VSAC. Turpmāk VSAA saņem šo informāciju katru nedēļu no SPOLIS. Tāpat grozījumi Likuma 20.panta piektajā daļā, kas stāsies spēkā no 2021.gada 1.jūlija, paredz uz visiem regulāri izmaksājamajiem valsts sociālajiem pabalstiem, tostarp nodrošinājuma pabalstu, attiecināt vienādus nosacījumus to izmaksas pārtraukšanai. Ņemot vērā iepriekš minēto, noteikumu projektā tiek noteikta kārtība, kādā pašvaldības ilgstošas sociālās aprūpes un sociālās rehabilitācijas institūcijai (turpmāk – PSAC) ir pienākums sniegt informāciju VSAA par nodrošinājuma pabalsta saņēmējiem, kuri ir ievietoti PSAC un saņem valsts finansētu pakalpojumu.1. Ņemot vērā, ka nodrošinājuma pabalsta izmaksa ar 2021. gada 1. maiju tiks uzsākta par iepriekšējo mēnesi, nodrošinājuma pabalsta izmaksu no 2021. gada 1.maija varēs pārtraukt ar dienu, kad ir fiksēts fakts, kas liedz saņemt nodrošinājuma pabalstu. Attiecīgi par laika periodu no 2021. gada 1. janvāra līdz 2021.gada 30.aprīlim nodrošinājuma pabalsta izmaksa un izmaksas pārtraukšana saglabāsies līdzšinējā kārtībā, proti, izmaksa tiks nodrošināta par kārtējo mēnesi un izmaksas pārtraukšana tiks veikta ar nākamā kalendārā mēneša pirmo datumu.
2. Attiecībā uz pārmaksāto pabalstu atgūšanu noteikumu projektā vairs netiek dublētas likuma “Par valsts sociālo apdrošināšanu” 27.1 pantā minētās normas, bet tikai ielikta norāde uz šo likumu.
3. Noteikts, ka noteikumu projekts stāsies spēkā 2021.gada 1.janvārī vienlaikus ar Likuma grozījumu stāšanos spēkā, un par spēku zaudējušiem tiek atzīti MK noteikumi Nr.1605.
 |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts saskaņots ar VSAA. |
| 4. | Cita informācija | Lai nodrošinātu nodrošinājuma pabalsta izmaksu jaunajā apmērā un par iepriekšējo mēnesi, VSAA ir nepieciešams veikt izmaiņas informācijas sistēmā (IS), kas vidēji prasa piecus mēnešus. Līdz ar to Likuma grozījumi (pārejas noteikumu 33. un 34.punkts) paredz, ka no 2021.gada janvāra līdz 2021.gada 30.aprīlim nodrošinājuma pabalsta izmaksa tiks nodrošināta tādā apmērā, kā to noteica normatīvais regulējums līdz 2020.gada 31.decembrim, savukārt par periodu no 1.janvāra līdz 30.aprīlim VSAA veiks nodrošinājuma pabalsta pārrēķinu un nodrošinās nodrošinājuma pabalsta starpības izmaksu līdz 2021.gada 1.jūnijam. Ar 2021.gada maiju nodrošinājuma pabalsta izmaksu uzsāk par iepriekšējo mēnesi – proti, VSAA no 2021.gada janvāra līdz aprīlim veiks nodrošinājuma pabalsta izmaksu par kārtējo mēnesi, savukārt nodrošinājuma pabalsts sākot ar 2021.gada maiju tiks izmaksāts par iepriekšējo mēnesi - nodrošinājuma pabalsts par 2021.gada maiju tiks izmaksāts 2021.gada jūnijā.Lai neveidotos situācija, ka 2021.gada maijā, saņemot tikai pārrēķināto nodrošinājuma pabalsta starpību par gada pirmajiem mēnešiem, daļai no nodrošinājuma pabalsta saņēmējiem ienākumi ir zemāki kā aprīlī aprēķinātais nodrošinājuma pabalsta apmērs, valsts nodrošinās vienreizēju piemaksu, lai sasniegtu personai 2021.gada aprīlī piešķirtā nodrošinājuma pabalsta apmēru, tādējādi nepasliktinot personas ienākumu situāciju attiecībā pret aprīļa mēnesi.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts atstās tiešu, pozitīvu ietekmi uz vairāk kā 20 tūkst. cilvēku, kuri ir VSAA uzskaitē kā nodrošinājuma pabalsta saņēmēji – gan tiem, kam nodrošinājuma pabalsts ir vienīgais ienākumu avots, gan tiem, kam nodrošinājuma pabalsts ir papildu ienākums darba algai.Atbilstoši VSAA datiem 2020.gada jūnijā VSAA uzskaitē kā nodrošinājuma pabalsta saņēmēji bija:1) 1721 persona, kura sasniegusi valstī noteikto pensionēšanas vecumu;2) 19 745 personas ar invaliditāti, no tām 2020.gada jūnijā 3859 jeb 20% bija nodarbinātas un 15 889 jeb 80% nenodarbinātas personas;3) 342 personas - pabalsta saņēmēji apgādnieka zaudējuma gadījumā, no tām 304 vecumā no septiņu gadu vecuma un 38 vecumā līdz septiņu gadu vecumam. Tiek prognozēts, ka 2021.gadā nodrošinājuma pabalstu paaugstinātā apmērā izmaksās 1 677 personām pensijas vecumā, 18 248 personām ar invaliditāti un 314 personām par apgādnieka zaudējumu. Tāpat tiek pieņemts, ka vienreizēja piemaksa kā nenodarbinātām personām pēc ļoti aptuveniem pieņēmumiem 2021.gada maijā būs nepieciešama indikatīvi 10 tūkst. nodrošinājuma pabalsta saņēmēju.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada administratīvo slogu un neatstāj negatīvu ietekmi uz tautsaimniecību.  |
| 3. | Administratīvo izmaksu monetārs novērtējums | Noteikumu projekts nerada papildu ietekmi uz administratīvajām izmaksām. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|

|  |  |  |
| --- | --- | --- |
| **Rādītāji** | **2020.gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets  | 0 | 0 | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | *0* | 0 | *0* | 0 |
| 5. Precizēta finansiālā ietekme: | x | 0 | 0 | *0* | 0 | *0* | 0 |
| 5.1. valsts pamatbudžets | 0 | 0 | *0* | 0 | *0* | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 | 0 | 0 |
|  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Izdevumu palielinājums LM pamatbudžetā, lai nodrošinātu valsts sociālā nodrošinājuma pabalsta un apbedīšanas pabalsta, ja miris valsts sociālā nodrošinājuma pabalsta saņēmējs, paaugstināšanu. Izdevumi tiks veikti no LM pamatbudžeta apakšprogrammas 20.01.00 “Valsts sociālie pabalsti”.

|  |  |  |  |
| --- | --- | --- | --- |
|  | **2021** | **2022** | **2023** |
|   | skaits, vid. mēnesī | vid.apmēra palieli-nājums, EUR | nepiecie-šamais finansējums gadā, EUR | skaits, vid.mēnesī | vid.apmēra palieli-nājums, EUR | nepiecie-šamais finansējums gadā, EUR | skaits, vid.mēnesī | vid.apmēra palieli-nājums, EUR | nepiecie-šamais finansējums gadā, EUR |
| VSNP noteikto vecumu sasniegušajiem | 1677 | 44.97 | 829 562 | 1698 | 44.97 | 916 309 | 1718 | 44.97 | 927 102 |
| Apbedīšanas pabalsts VSNP saņēmēja nāves gadījumā  | 42 | 92.25 | 46 494 | 43 | 92.24 | 47 598 | 44 | 92.23 | 48 700 |
|  VSNP personām ar invaliditāti | 18 248 | 44.34 | 8 899 910 | 18 466 | 44.34 | 9 824 718 | 18 679 | 44.34 | 9 937 960 |
| VSNP apgādnieka zaudējuma gadījumā | 314 | 54.12 | 186 930 | 317 | 54.12 | 205 872 | 321 | 54.12 | 208 470 |
| Vienreizēja piemaksa 2021.gada maijā, lai pārietu uz VSNOP izmaksu par iepriekšējo mēnesi |   |   | 466 132 |   |   |   |   |   |   |

Lai realizētu izmaiņas un nodrošinātu ar valsts sociālā nodrošinājuma pabalsta paaugstināšanu saistītās izmaksas, Valsts sociālās apdrošināšanas aģentūrai IS izmaiņām 2021.gadā nepieciešami 127 413 *euro* (270 c/d \* 471,90 *euro* c/d) un 2022.gadā 35 393 *euro* (75 c/d \*471,90 *euro* c/d, noapaļojot līdz veseliem *euro*). Finansējums VSAA IS izmaiņām tiks nodrošināts no LM pamatbudžeta apakšprogrammas 97.02.00 “Nozares centralizēto funkciju izpilde”.Ministru kabineta 2020.gada 22.septembra sēdē (protokols Nr.Nr.55 38.§ 3.punkts) tika atbalstīts LM priekšlikums par papildu finansējuma piešķiršanu LM prioritārā pasākuma “Atbalsts minimālo ienākumu palielināšanai” īstenošanai. Pasākuma nodrošināšanai ir atbalstīts kopējais papildu finansējums 2021.gadā 70 662 394 *euro* apmērā, 2022.gadā 70 998 851 *euro* apmērā un 2023.gadā 71 014 751 *euro* apmērā, t.sk. noteikumu projekta īstenošanai:* apakšpasākuma “Valsts sociālā nodrošinājuma pabalsta apmēra pārskatīšana” īstenošanai 2021.gadā 10 195 604 *euro*, 2022.gadā 10 741 027 *euro* un 2023.gadā 10 865 062 *euro*
* un apakšpasākuma “Atbalsts bērniem apgādnieka nāves gadījumā” nodrošināšanai 2021.gadā 186 930 *euro*, 2022.gadā 205 872 *euro* un 2023.gadā 208 470 *euro*
* apakšpasākuma “Ar valsts sociālā nodrošinājuma pabalsta un pensiju apmēru pārskatīšanu saistītie pakalpojumi” īstenošanai 2021.gadā 46 494 *euro*, 2022.gadā 47 598 *euro* un 2023.gadā 48 700 *euro*
* apakšpasākuma “IT sistēmu pielāgošana” īstenošanai 2021.gadā 127 413 *euro*, 2022.gadā 35 393 *euro.*

Ietekme uz valsts budžetu norādīta likumprojekta „Grozījumi Valsts sociālo pabalstu likumā” sākotnējās ietekmes novērtējuma ziņojumā (anotācijā).Finansējums iekļauts likumprojektā “Par valsts budžetu 2021.gadam” un likumprojektā “Par vidēja termiņa budžeta ietvaru 2021., 2022. un 2023.gadam”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Nav |

 |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atsevišķa sabiedrības līdzdalība un komunikācija par noteikumu projektu nav paredzēta, jo noteikumu projekts atbilstoši Ministru kabineta 2020.gada 22.septembra sēdē nolemtajam tiek virzīts izskatīšanai kā Ministru kabineta lieta. Stājoties spēkā noteikumu projektam, sabiedrība kompleksi tiks informēta par izmaiņām normatīvajos regulējumos un to ietekmi uz tās ikdienu, gan izmantojot valsts iestāžu tīmekļa vietnes, gan medijus, gan uzrunājot nevalstiskās organizācijas. |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav attiecināms |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pabalsta piešķiršanu un izmaksu noteikumu projektā noteiktajā kārtībā veiks VSAA. Jaunas institūcijas izveide nav nepieciešama. |
| 3. | Cita informācija | Nav |

Labklājības ministre R.Petraviča

Valsts sekretārs I.Alliks

A.Lukašenoka 67021691

Aiga.Lukasenoka@lm.gov.lv

1. Spriedums lietā Nr. 2019-27-03 pieejams šeit: <https://www.satv.tiesa.gov.lv/cases/?case-filter-years=&case-filter-status=&case-filter-types=&case-filter-result=&searchtext=2019-27-03> [↑](#footnote-ref-1)